જેમણે તપ-ત્યાગ પ્રધાન પરોપકારમય ભક્તિનિષ્ઠ જીવન જીવી અગણિત આત્માઓનો ઉદ્ધાર કર્યો હતો. જેમના સહવાસથી બ્રહ્મસ્થિતિ પ્રાપ્ત કરી પ્રભુના સાક્ષાત્કારને પામ્યાં હતા. એવા પ્રભાવશાળી અલૌકિક વ્યક્તિત્વ ધરાવનાર શૂન્યાતીતાનંદ સ્વામીનો જન્મ કયાં ગામની ધરામાં થયો હતો તેનો ઉલ્લેખ પ્રાપ્ત નથી. પરંતુ રાજા ગોપીચંદની માતાએ જેમ ગોપીચંદ રાજાને ઉપદેશ આપીને વૈરાગ્ય ચઢાવ્યો હતો તેમ શૂન્યાતીતાનંદ સ્વામીના માતુશ્રીએ સ્વામીને ઉપદેશ આપી સાધુ થવા મોકલ્યા હતાં.